### Beslutningstema

Det skal besluttet om forslag til Lokalplan nr. 162-410 skal sendes i offentlig høring i 8 uger. Sagen vedrørende forslag til lokalplanen behandles i Teknik- og Miljøudvalget. Kommuneplantillægget behandles i Klima-, Vækst- og Udviklingsudvalget.

### Sagsfremstilling

I forbindelse med masterplanen for bevægelsesområdet i Toftlund og det nye halprojekt inden for området, er der blevet udarbejdet et forslag til Lokalplan nr. 162-410 og Kommuneplantillæg nr. 129-410.

Lokalplanen har til formål at muliggøre realisering af masterplanen og det nye halbyggeri. Lokalplanens områdeafgrænsning omfatter skydebanerne, boldbanerne, friluftbadet, spejderområdet, halområdet adgangsveje til området og de to butikker ud mod [adresse]. Lokalplanen fastlægger anvendelsesbestemmelser for eksisterende førnævnte anlæg og byggerier men muliggøre også blandt andet opførelse af en børnehave og et nyt idrætscenter med blandt andet ny hal ved udlæg af byggefelter inden for planområdet.

I forbindelse med udarbejdelse af lokalplanforslaget er der foretaget en screening i henhold til lov om miljøvurdering af planer og programmer og af konkrete projekter (VVM). Screeningen konkluderer, at de mulige tiltag vurderes til ikke at give anledning til miljøpåvirkninger, der skal undersøges nærmere i en miljøvurdering. Der er derfor truffet beslutning om, at der ikke skal udarbejdes en miljøvurdering. Denne beslutning har været i forhøring ved berørte myndigheder, som ikke har haft bemærkninger til dette. Screeningen er vedlagt som bilag til kommuneplantillægget.

Parallelt med lokalplanforslaget behandler Klima-, Vækst- og Udviklingsudvalget et forslag til kommuneplantillæg for samme område, som vil danne plangrundlaget for lokalplanen.

### Lovgrundlag

Planloven

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | forslag til Lokalplan nr. 162-410 sendes i offentlig høring i 8 uger, og |
| at | sagen vidersendes til behandling i Økonomiudvalget og Kommunalbestyrelsen. |

### Beslutning

Indstillingen anbefales.